CELEX: 62012TN0053
Language: lv
Date: 2012-02-12 00:00:00
Title: Lieta T-53/12: Prasība, kas celta 2012. gada 12. februārī — CF Sharp Shipping Agencies Pte /Padome

24.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 89/29
            
         Prasība, kas celta 2012. gada 12. februārī — CF Sharp Shipping Agencies Pte/Padome
   (Lieta T-53/12)
   2012/C 89/48
   Tiesvedības valoda — angļu
   
      Lietas dalībnieki
   
   
      Prasītāja: CF Sharp Shipping Agencies Pte Ltd (Singapūra, Singapūra) (pārstāvji — S. Drury, Solicitor, K. Adamantopoulos un J. Cornelis, advokāti)
   
      Atbildētāja: Eiropas Savienības Padome
   
      Prasījumi:
   
   
               —
            
            
               
                  ab initio un ar tūlītēju iedarbību atcelt Padomes Īstenošanas regulu (ES) Nr. 1245/2011 (1) un Padomes Regulu (ES) Nr. 961/2010 (2) tiktāl, ciktāl tās attiecas uz prasītājas iekļaušanu Padomes Regulas (ES) Nr. 961/2010 VIII pielikumā, un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus.
   
               1.
            
            
               Ar pirmo pamatu tiek apgalvots, ka, pasludinot, ka prasītāja ir Islamic Republic of Iran Shipping Lines (Irānas Islāma Republikas kuģniecības) fasādes uzņēmums, kas pieder vai ir šī uzņēmuma kontrolē, atbildētāja, iekļaujot prasītāju minētās regulas VIII pielikumā, acīmredzami ir sagrozījusi faktus un pieļāvusi acīmredzamu kļūdu Padomes Regulas (ES) Nr. 961/2010 16. panta 2. punkta d) apakšpunkta piemērošanā.
            
         
               2.
            
            
               Ar otro pamatu tiek apgalvots, ka atbildētāja nav izpildījusi LESD 296. pantā un Padomes Regulas (ES) Nr. 961/2010 36. panta 3. punktā tai paredzēto pienākumu norādīt pamatojumu.
            
         
               3.
            
            
               Ar trešo pamatu tiek apgalvots, ka pamatojuma nesniegšanas sekas ir prasītājas tiesību uz aizstāvību pārkāpums, it īpaši tās tiesību tikt uzklausītai un tiesību uz efektīvu tiesību aizsardzību tiesā pārkāpums.
            
         
      (1)  Padomes 2011. gada 1. decembra Īstenošanas regula (ES) Nr. 1245/2011, ar kuru īsteno Regulu (ES) Nr. 961/2010, ar ko paredz ierobežojošus pasākumus pret Irānu (OV 2011, L 319, 11. lpp.).
   
      (2)  Padomes 2010. gada 25. oktobra Regula (ES) Nr. 961/2010, ar ko paredz ierobežojošus pasākumus pret Irānu un atceļ Regulu (EK) Nr. 423/2007 (OV 2010, L 281, 1. lpp.).